आज जो विद्यटनकारी और साम्प्रदायिक स्थितियाँ है, उसमें जो भी साहित्य सम्प्रदायातीत, सर्वधर्म समभाव, मानवतावाद और यथार्थवाद जीवन जीने का सन्देश देने वाला होगा, वही प्रासंगिक माना जायेगा और उपरोक्त वर्णित सभी सन्दर्भो में ‘भारत-भारती’ को अतीत का गौरव, वर्तमान हीन दशा तथा भविष्य की उन्नति की आशा का एक अभिधात्मक सामाजिक दस्तावेज माना गया है और इसी कारण यह मात्र भारत के अतीत के गौरव की गाथा का गान नहीं है बल्कि यह तो वर्तमान को झकझोरने का अन्यतम साधन है। यही कारण है कि गुप्त जी ने भारत के विषय में जो सोचा था और जनता का जगाने व स्वाधिकार के प्रति सावधान करने का जो उपक्रम किया था, वह आज सौ साल बाद भी उतना ही प्रासंगिक और संगत है जितना 1912 में था।